Field productions

Historie

Filip Christensen startet selskapet i 2004 for å lage skifilmer med og for venner og bekjente. Siden 2004 har de laget en film i full lengde, med unntak av 2012, da de arbeidet med et toårsprosjekt, ferdig i november 2013. Budsjettene og omfanget på filmene har økt for hver produksjon. Sommeren 2012 anskaffet FP seg egne lokaler i Oslo, med arbeidstasjoner for alle ansatte, møterom og visningsrom. Fram til da hadde all redigering, møter og lignende i hovedsak foregått i kjellerstua til Christensen på Lørenskog.

Filmer

Supervention 2 (2016)

Supervention (-2013)

FP hadde premiere på filmen Supervention 25. oktobert 2013.

Being There (2011)

Being There er FPs siste film. Den er tatt opp med RED i HD, og er den eneste filmen så langt som er utgitt på Blu-ray. Medvirkende er blant annet Aksel Lund Svindal, PK Hunder og Jon Olsson. Filmen er i tillegg til diverse steder i Norge, tatt opp i New Zealand og i Japan. Filmen ble vist vist på skifilmfestivaler over hele verden. 1 250 personer så premieren på Folketeateret i Oslo, og den har totalt blitt sett av over 5 millioner mennesker. VGTV produserte en serie bakomfilmer for filmen, kalt Being There 2.0. 
Filmen vant prisene for beste europeiske film og beste teaser på International Freeski Festival i Annecy, Frankrike.

Side by Side (2010)

Selskapets til nå lengste film er Side by Side på 160 minutter. Den er i likhet med Being There skutt i HD, men kun utgitt på DVD. Filmingen i Norge foregikk blant annet i Sogndal, i Jotunheimen og på Galdhøpiggen, og det ble også tatt opp deler i British Columbia og i Alaska. Kjente kjørere som er med på filmen inkluderer Aksel Lund Svindal, Henrik Windstedt og Jon Olsson. Field Productions medregissør, Even Sigstad, er også med i filmen. Det ble også produsert en serie bakomfilmer for VGTV, kalt Side by Side 2.0.  
Filmen vant prisen for beste europeiske film på festivalen International Freeski Festival, og Side by Side 2.0 vant prisen for beste web-serie på Nordic Media Festival i Bergen.

Eyes Wide Open (2009)

Eyes Wide Open fokuserer på den utviklingen som alpin skikjøring opplever, og ble filmet på uvanlige steder som for eksempel Stockholm og [[Helsinki->Helsingfors]]. I tillegg til pudderområder i Østerrike og i Canada. I likhet med de to siste filmene, er også Aksel Lund Svindal, PK Hunder og Jon Olsson de mest profilerte utøverne i filmen. DVD-utgivelsen ble komplettert med en dokumentar om utøverne og deres tanker om filmen på en annen disk.

Get Lucky (2008)

Til forskjell fra de fleste andre nyere filmene til Field Productions er Get Lucky kun filmet i Norge.
Filmen vant prisen Juryens favoritt på International Freeski Festival i Montreal, Canada, og ble kåret til den beste ekstremsportfilmen i 2008 av Fri Flyt.

Magic Moves (2007)

Magic Moves inneholder kun bykjøring og frikjøring, til forskjell fra de andre filmene til FP, som alle innholder store mengder parkkjøring. Det er den første filmen som er filmet fra helikopter.

Welfare (2006)

I wellfare er det kun jibbing. Sigstad og Christensen medvirker selv, i tillegg til PK Hunder.
Selskapet har lagde også en film i 2004 og en i 2005, men disse er ikke tilgjengelige for salg eller visning.

Teknikk

FP har siden Get Lucky brukt helikoptre under filming. Nesten alle segmenter i de tre siste filmene er skutt med RED One. I tråd med slagordet ”Fearless and innovative” (”Fryktløs og innovativ”) legger FP vekt på bruk av nye teknikker og nytt utstyr når de produserer filmsegmenter.

Musikk

FP bruker musikk fra artister som ennå ikke er allment kjente, spesielt norske artister. Det mest kjente eksempelet er fra 2005 da Christensen kontaktet den norske musikkprodusenten Marius Gangstad (også kjent som Philter) for å få bruke sangen ”love” i traileren til sin kommende film ”Welfare.” Dette økte Philters popularitet og kort tid etter var han artisten med flest nedlastinger på Urørt, og det er han ennå.

Reklamefilm

FP har produsert reklamefilmer for Visit Norway, Bergans, Fiat og Suzuki. I et intervju med ekstremsport-bladet Fri Flyt har Sigstad sagt at markedet for skifilmer ikke er stort nok, og at de var nødt til å lage reklamefilmer for å kunne drive selskapet med overskudd.

Field Fall festival

Den 10. november arrangerer Field Productions ”Field Fall Festival.” En egen festival på Stortorget i Lillehammer, der ungdom skal konkurrere i dirt-sykling, skating og skikjøring. Christensen sier at festivalen er et prosjekt med fokus på egenidrett hos barn og ungdom, som et forprosjekt opp mot ungdoms-OL i 2016.